**מודעה**

**תאגיד הבריאות ליד המרכז הרפואי תל אביב**

**מכרז פומבי מס' 102.2021 לשיפוץ חזית דרומית**

**של ביה"ח לילדים ע"ש דנה דואק**

1. תאגיד הבריאות ליד המרכז הרפואי תל אביב (ע"ר) (להלן: התאגיד) מבקש לבצע עבודות תכנון וביצוע של שיפוץ חזית דרומית של ביה"ח לילדים ע"ש דנה דואק במרכז הרפואי תל אביב ע"ש סוראסקי (להלן – "העבודות ו/או הפרויקט "), וזאת בהתאם לתנאים ולדרישות המפורטים במסמכי המכרז.

2. את מסמכי המכרז יוריד המציע באמצעות קישור, מאתר האינטרנט של המזמינה שכתובתו [www.tasmc.org.il/michrazim/Pages/michrazim-Health-Corp.aspx](http://www.tasmc.org.il/michrazim/Pages/michrazim-Health-Corp.aspx) זאת לאחר רישום פרטי המציע במערכת.

3. תקופת הביצוע הנדרשת: ממועד צו התחלת עבודה – 11 חודשים, הכל בכפוף לתנאים כמפורט במסמכי המכרז.

4. כנס מציעים יערך ביום 1.2.2021 בשעה 9:00 מקום המפגש: במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1 (טל 03-6974741), השתתפות בכנס המציעים היא חובה. אי השתתפות בכנס מציעים עלולה לגרום לפסילת ההצעה לפי שיקול דעתו של התאגיד.

5. רשאי להשתתף במכרז רק קבלן העונה על התנאים כדלקמן (תנאי סף):

* 1. המציע רשום אצל רשם הקבלנים בסיווג 100 ג' 1 ומעלה.
	2. המציע ביצע והשלים ב- 7 השנים האחרונות פרוייקט אחד לפחות באתרים ציבוריים, של תכנון וביצוע חיפוי חזיתות בפנל מהסוג נשוא המכרז אשר מורכבותו הטכנולוגית ועלותו הכספי ת אינה נופלת מאלו של הפרויקט נשוא המכרז , כפי שבאו לידי ביטוי בהצעה הכספית של המציע בפרויקט זה.

לחלופין :

המציע ביצע והשלים ב- 7 השנים האחרונות שני פרוייקטים לפחות, באתרים ציבוריים של תכנון וביצוע חיפוי חזיתות בפנל מהסוג נשוא המכרז אשר מורכבותם הטכנולוגית דומה לאלו של הפרויקט נשוא המכרז והעלות הכספית, של כל אחד מהם, שווה למחצית ( 50% ) לפחות מעלות הפרויקט נשוא המכרז כפי שבאו לידי ביטוי בהצעה הכספית של המציע בפרויקט זה..

* 1. המציע מעסיק מנהל עבודה בעל רישיון לפחות שעבר הדרכה כדין לתפקיד נאמן בטיחות והינו בעל ניסיון מוכח בניהול קודם של לפחות 2 פרויקטים אשר כללו פרויקטים לפי סעיף 5.2 לעיל.
	2. המציע מעסיק, כשכיר או כנותן שירות, ממונה בטיחות בעבודה בעל הסמכה תקפה כדין, שהינו בעל ניסיון מוכח בניהול הבטיחות בשני פרוייקטים של אשר כללו פרויקטים לפי סעיף 5.2 לעיל.
	3. למציע כל האישורים הנדרשים לפי חוק עסקאות גופים ציבוריים (אכיפת ניהול  חשבונות ותשלום חובות מס), התשל"ו – 1976.
	4. המציע השתתף במפגש ההבהרות (סיור קבלנים) במועד שנקבע בלבד.

6. המציע יצרף להצעתו ערבות בנקאית/חב' ביטוח, אוטונומית בסך של 100,000 ש"ח בנוסח כמפורט בנספח במסמכי המכרז. הערבות תהיה צמודה למדד תשומות הבניה ותהיה בתוקף 90 יום מהמועד האחרון להגשת ההצעות. לפי דרישת התאגיד יוארך תוקף הערבות הבנקאית/חב' ביטוח לתקופה נוספת ,כפי הנדרש על ידי התאגיד.

7. המועד האחרון להכנסת ההצעות לתיבת המכרזים **האלקטרונית בלבד** נקבע ל- 1.3.2021 בשעה 12:00.

את ההצעה בצירוף כל מסמכי המכרז חתומים בחתימה ידנית וסרוקים, יגיש המציע לתיבת מכרזים **אלקטרונית** במערכת sourcingvision **בלבד** עד ליום 1.3.2021 בשעה 12:00 המציע יצרף להצעתו אישור עורך דין, כי החתומים על מסמכי ההצעה רשאים לחייב את המציע.

לתמיכה טכנית התקשרו לטלפון: 050-9029376 או לדוא"ל service@mashiktech.com  בימים א'-ה' בין השעות 8:00-17:00

8. ועדת המכרזים תבחר את ההצעה ו/או ההצעות המעניקה/ות את מירב היתרונות לתאגיד על פי אמות המידה כמפורט במכרז.

9. התאגיד שומר לעצמו את הזכות לנהל מו"מ עם המציעים או מי מהם בכל ענין שיקבע על ידי התאגיד(לרבות מחיר), לפי שיקול דעתו, בטרם קביעת ההצעה הזוכה.